آمین
آمين عبرانی אמן یونانی ἀμήν ایک قدیم سامی الاصل لفظ جو عبرانی سے عربی زبان میں آیا ہے آمین کے معنی علمائے تفسیر نے یوں بیان کیے ہیں اے خدا ہماری دعا قبول فرما ایسا ہی ہو درست یہ کلمہ ابراہیمی ادیان یہودیت مسیحیت اور اسلام میں مخصوص عبادتوں اور ہر دعا کے بعد پڑھا جاتا ہے انگریزی میں اس کا تلفظ آمن Amen ہے نیز یہ کلمہ مذاہب ثلاثہ کے تمام قدیم و جدید مخطوطات میں پایا جاتا ہے یہودی شریعت کا پیروکار ایک یہودی اس کلمے کو مختلف عبادات اور تناظر میں ادا کرتا ہے عیسائیت میں عبادت اور مناجات کے بعد ادا کیا جاتا ہے اور دعائے ربانی کے بعد کہا جاتا ہے اہل سنت مسلمان یہودی اور عیسائی چا ہے کسی بھی زبان کے ہوں آج تک اپنی عبادات اور نمازوں میں اور قرأت سورہ فاتحہ کے بعد پڑھتے ہیں لیکن اہل تشیع نماز میں بعد فاتحہ نہیں پڑھتے بلکہ اسے نقص نماز سمجھتے ہیں 